पूर्वोत्तर लेखिका स्ट्रीमलैट ड्खार ने अपने वक्तव्य में कहा कि वे स्कूल के दिनों से लिखती-पढ़ती रही हैं। प्रतियोगिता में भाग लेने के कारण उन्हें लिखने की प्रेरणा मिलती गई और जब उनकी पहली किताब प्रकाशित हुई तब वह आगे लिखने के लिए प्रेरित हुई । उन्होंने रमणिका फाउंडेशन का तहेदिल से शुक्रिया अदा करते हुए फाउंडेशन कार्य को सराहा। उन्होंने बताया कि वे महाभारत का अनुवाद भी खासी में कर चुकी हैं। इस राशि का उपयोग भी वे अनुवाद में ही करेंगी। पारंपरिक खासी गीत गाकर उन्होंने अपना वक्तव्य समाप्त किया ।